KĖDAINIŲ RAJONO VIETOS VEIKLOS GRUPĖS VIETOS PROJEKTŲ ATRANKOS KOMITETO 2019 M. LIEPOS 15 D.POSĖDŽIO

PROTOKOLO DĖSTOMOJI DALIS

2019 m. liepos 15 d.Nr. PAK-6

Kėdainiai

**Posėdis vyko** – 2019 m. liepos 15 d. 15:30 val.

**Posėdžio pirmininkas** – Šarūnas Šiušė, Kėdainių rajono vietos veiklos grupės valdybos pirmininkas.

**Posėdžio sekretorius** – Aušra Vaidotienė, Kėdainių rajono vietos veiklos grupės pirmininkė / projekto vadovė.

**Dalyvavo:**

1. Marius Augustinavičius (verslas).

2. Virginija Cukanovienė (pilietinė visuomenė).

3. Jūratė Jodeikienė (verslas).

4. Justina Kočetova (verslas).

5. Rasa Kuznecova (pilietinė visuomenė).

6. Nijolė Naujokienė (vietos valdžia).

7. Šarūnas Šiušė (verslas).

8. Andrius Vilčiauskas (pilietinė visuomenė).

**Kvorumas yra** (posėdyje dalyvauja 8 (aštuoni) iš 12 (dvylikos), t. y. ne mažiau kaip 2/3 vietos projektų atrankos komiteto narių).

**Narys-stebėtojas** – Nacionalinės mokėjimo agentūros prie Žemės ūkio ministerijos atstovas – LEADER priemonių skyriaus vyriausioji specialistė Simona Ilevičiūtė.

**Darbotvarkė:**

1. Dėl UAB „Maisto arsenalas“ vietos projekto „UAB „Maisto arsenalas“ perdirbamosios gamybos modernizavimas“ (Nr. KĖDA-LEADER-3A-D-7-1-2019), pateikto pagal VPS priemonės „Investicijos į materialųjį turtą“ veiklos sritį „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2).

2. Dėl Sigitos Linevienės vietos projekto „Naminių gyvūnų priežiūros verslo Josvainiuose kūrimas“ (Nr. KĖDA-LEADER-6A-D-7-3-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

3. Dėl UAB Autoremonto centras vietos projekto „Autoremonto centro steigimas“ (Nr. KĖDA-LEADER-6A-D-7-2-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

4. Dėl IĮ „Kėdainių prekyba“ vietos projekto „IĮ „Kėdainių prekyba“ verslo plėtra“ (Nr. KĖDA-LEADER-6A-D-7-4-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

5. Dėl MB „Domija“ vietos projekto „Unikalių paslaugų plėtra Kėdainių rajone“ (Nr. KĖDA-LEADER-6A-D-7-6-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

6. Dėl Josvainių bendruomenės centro vietos projekto „Atkelkim vartelius!” (Nr. KĖDA-LEADER-6B-J-K-7-5-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

7. Dėl Visuomeninės organizacijos „Truskavos bendruomenės centras“ vietos projekto „Praeities atmintis – laiškas dabarčiai ir ateičiai“ (Nr. KĖDA-LEADER-6B-J-K-7-8-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

8. Dėl Asociacijos „Vainotiškių bendruomenė“ vietos projekto „Vainotiškių bendruomenės etninės kultūros tradicijų puoselėjimas“ (Nr. KĖDA-LEADER-6B-J-K-7-9-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

**1.SVARSTYTA.** Dėl UAB „Maisto arsenalas“ vietos projekto „UAB „Maisto arsenalas“ perdirbamosios gamybos modernizavimas“ (Nr. KĖDA-LEADER-3A-D-7-1-2019), pateikto pagal VPS priemonės „Investicijos į materialųjį turtą“ veiklos sritį „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2).

Pranešėja, Kėdainių rajono vietos veiklos grupės administracijos darbuotoja / viešųjų ryšių vadovė, Kristina Vainauskienė pristatė svarstomą vietos projektą, pateikdama šią informaciją:

***pareiškėjo pavadinimas:*** UAB „Maisto arsenalas“;

***vietos projekto pavadinimas:*** „UAB „Maisto arsenalas“ perdirbamosios gamybos modernizavimas“;

***VPS priemonės veiklos sritis, pagal kurią teikiamas vietos projektas:*** „Parama žemės ūkio produktų perdirbimui, rinkodarai ir (arba) plėtrai“ (kodas LEADER-19.2-4.2);

***vietos projekto tikslas:*** investuoti ir plėtoti žemės ūkio produktų perdirbimo verslą kaime sprendžiant Kėdainių rajono gyventojų nedarbo problemą, gaminant išskirtinės kokybės produktus, tenkinant visos Lietuvos gyventojų poreikį sveikesnei mitybai;

***vietos projekto uždaviniai:***

1. Sėkmingai plėsti žemės ūkio produktų perdirbimą Kėdainių r. VVG teritorijoje ir sukurti dar vieną, naują produktą – paštetus.
2. Atlikti visas numatytas investicijas (įrangos, prekių, darbų, būtinų projekto įgyvendinimui įsigijimą).
3. Sukurti ir išlaikyti 1,5 darbo vietos, įdarbinant 2 Kėdainių raj. VVG kaimo gyventojus.
4. Viešinti projekto eigą, pasiektus tikslus, dirbti skaidriai ir atsakingai.

***planuojamos vietos projekto veiklos:*** pradėti gaminti kiaulienos ir jautienos mėsos konservai ir mėsos subproduktų paštetai su įvairiais priedais; įsigytos prekės, paslaugos ir darbai, reikalingi vietos projekto įgyvendinimui; sukurtos naujos darbo vietos (1,5 etato) ir išlaikytos esamos;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 1,5 |
| 2. | Išlaikytų darbo vietų (etatų) skaičius (vnt.) | 3,75 |
| 3. | Įdarbintų/savarankiškai dirbančių kaimo gyventojų nuo 30 iki 40 m. amžiaus (imtinai) skaičius (asm.) | 1 (1 etatu) |
| 4.  | Įdarbintų/savarankiškai dirbančių kaimo gyventojų, vyresnių nei 41 m. amžiaus skaičius (asm.) | 1 (0,5 etato) |

***prašoma paramos suma*:** 46 224,85 Eur (keturiasdešimt šeši tūkstančiai du šimtai dvidešimt keturi eurai ir 85 ct);

***surinktų pridėtinės vertės (kokybės) balų skaičius:*** 85 (aštuoniasdešimt penki);

***vietos projekto pridėtinė vertė, siekiant VPS, VPS priemonės tikslų:*** Vietos projektas atitinka nurodytą VPS tikslą, nes projekto metu bus sukurta naujo produkto gamybos inovacija, bus įdarbinti 2 kaimo gyventojai (1,5 etato) ir jų darbo vietos bus išlaikomos viso kontrolės laikotarpio metu, taip pat bus išlaikomos šiuo metu esamos įmonėje sukurtos darbo vietos, bus vykdoma perdirbamoji gamyba bei teikiamos paslaugos. Įmonė, įsigijusi inovatyvią techniką, didins produktų gamybos apimtis, konkuruos rinkoje kainos ir produkto išskirtinumo prasme, taps konkurencinga.

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto narė ~~Nijolė Naujokienė~~ pasiteiravo dėl projekto įgyvendinimo vietos. Pranešėja Kristina Vainauskienė atsakė, kad vietos projekto įgyvendinimo vieta Pašilėlės g. 3, Pavermenio k., Truskavos sen., Kėdainių r. sav. Daugiau klausimų vietos projektų atrankos komiteto nariai neturėjo. Pastabų ir pasiūlymų dėl svarstomos vietos projekto paraiškos vertinimo ataskaitos neteikė.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Pritarti vietos projektui ir rekomenduoti pradėti kitą vertinimo etapą.

**2. SVARSTYTA.** Dėl Sigitos Linevienės vietos projekto „Naminių gyvūnų priežiūros verslo Josvainiuose kūrimas“ (Nr. KĖDA-LEADER-6A-D-7-3-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Sigita Linevienė;

***vietos projekto pavadinimas:*** „Naminių gyvūnų priežiūros verslo Josvainiuose kūrimas“;

***VPS priemonės veiklos sritis, pagal kurią teikiamas vietos projektas:*** „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4);

***vietos projekto tikslas:*** investuoti į ne žemės ūkio paslaugas ir sėkmingai plėtoti gyvūnų priežiūros verslą kaime, siūlant įvairų paslaugų paketą ir naujos idėjos, metodo naujiems procesams (naujoms paslaugoms) teikti Kėdainių rajono VVG teritorijoje inovaciją bei tenkinti rajono gyventojų poreikius naminių gyvūnų priežiūros srityje, spręsti nedarbo problemas Kėdainių rajono VVG teritorijoje, didinti labai mažos įmonės pridėtinę vertę ir išskirtinumą, pelningumą ir pajamas;

***vietos projekto uždaviniai:***

1. Įkurti naują fizinio asmens ir šeimos verslą nuo 2020 m.
2. Teikti inovaciją – naują paslaugą Kėdainių rajono VVG – naminių gyvūnėlių priežiūra namuose („auklė į namus“) ir šunų trumpalaikė priežiūra be nakvynės, dresavimas (šunų „darželis“).
3. Atlikti visas numatytas investicijas, būtinas projektui įgyvendinti (remonto atlikimas, technikos įsigijimas).
4. Sukurti ir išlaikyti darbo vietą sau, išsiimant individualios veiklos pažymą bei dar 1 darbo vietą savo šeimos nariui, viso įdarbinant 2 Kėdainių raj. VVG kaimo gyventojus.
5. Viešinti projekto eigą, pasiektus tikslus, dirbti skaidriai, lanksčiai ir atsakingai.

***planuojamos vietos projekto veiklos:*** atliktos visos reikiamos investicijos ir Kėdainių r. VVG teritorijoje sukurtas naujas šeimos verslas, skirtas naminių gyvūnėlių priežiūrai, jų gerovės užtikrinimui; sukurtos ir, ne trumpiau kaip vietos projekto kontrolės laikotarpiu, išlaikytos 2 (dvi) darbo vietos (etatai) kaimo gyventojams (pareiškėjai ir jos dukrai); Kėdainių r. VVG teritorijos mastu diegiama paslaugos inovacija;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 2 |
| 2. | Išlaikytų darbo vietų (etatų) skaičius (vnt.) | 2 |
| 3. | Įdarbintų/savarankiškai dirbančių kaimo gyventojų iki 29 m. amžiaus (imtinai) skaičius (asm.) | 1 |
| 4. | Įdarbintų/savarankiškai dirbančių kaimo gyventojų, vyresnių nei 41 m. amžiaus skaičius (asm.) | 1 |
| 5. | Fizinių asmenų sukurtų/išplėtotų šeimos verslų skaičius (vnt.) | 1 |

***prašoma paramos suma*:** 48 856,13 Eur (keturiasdešimt aštuoni tūkstančiai aštuoni šimtai penkiasdešimt šeši eurai ir 13 ct);

***surinktų pridėtinės vertės (kokybės) balų skaičius:*** 98 (devyniasdešimt aštuoni);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka nurodytą VPS tikslą, nes projekto metu bus sukurtas naujas šeimos verslas kaime, bus sukurtos ir išlaikomos 2 naujos darbo vietos kaimo gyventojams, sukurtos naujos paslaugos – šunų viešbutis, naminių gyvūnėlių priežiūra namuose ir šunų trumpalaikė priežiūra be nakvynės, dresavimas (šunų „darželis“).

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai domėjosi projekto įgyvendinimo vieta, numatomomis atlikti investicijomis, kitais rajone veikiančiais gyvūnų priežiūrą teikiančiais verslo subjektais (konkurentais). Atsakius į kilusius klausimus vyko balsavimas.

**Balsavo „už“:** 7 (septyni).

**Balsavo „prieš“:** 1 (vienas) (Justina Kočetova). Motyvai – planuojamos teikti paslaugos nėra naujos, kadangi Kėdainių rajone yra ūkio subjektas, kuris teikia „šunų viešbučio“ paslaugas.

**NUTARTA:** Pritarti vietos projektui ir rekomenduoti pradėti kitą vertinimo etapą.

**3. SVARSTYTA.** Dėl UAB Autoremonto centras vietos projekto „Autoremonto centro steigimas“ (Nr. KĖDA-LEADER-6A-D-7-2-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** UAB Autoremonto centras;

***vietos projekto pavadinimas:*** „Autoremonto centro steigimas“;

***VPS priemonės veiklos sritis, pagal kurią teikiamas vietos projektas:*** „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4);

***vietos projekto tikslas:*** įgalinti autoservisą pradėti teikti paslaugas;

***vietos projekto uždaviniai:***

1. Autoserviso techninės bazės, reikalingos verslo vykdymui, sukūrimas.
2. Suformuoti darbuotojų komandą, gebančią vykdyti verslą.
3. Rinkodaros priemonių įgyvendinimas, klientų paieška efektyviam ir pelningam įmonės darbui užtikrinti.
4. Pradėti kėbulo/ratų remonto paslaugų teikimo verslą.

***planuojamos vietos projekto veiklos:*** autoserviso veiklai reikiamos techninės bazės sukūrimas; 2 (dviejų) naujų darbo vietų kaimo gyventojams sukūrimas; Kėdainių r. VVG teritorijos mastu technologinio proceso ir paslaugų inovacijų įdiegimas;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 2 |
| 2. | Išlaikytų darbo vietų (etatų) skaičius (vnt.) | 2 |
| 3. | Įdarbintų/savarankiškai dirbančių kaimo gyventojų iki 29 m. amžiaus (imtinai) skaičius (asm.) | 1 |
| 4. | Fizinių asmenų sukurtų/išplėtotų šeimos verslų skaičius (vnt.) | 1 |

***prašoma paramos suma*:** 45 247,30 Eur (keturiasdešimt penki tūkstančiai du šimtai keturiasdešimt septyni eurai ir 30 ct);

***surinktų pridėtinės vertės (kokybės) balų skaičius:*** 93 (devyniasdešimt trys);

***vietos projekto pridėtinė vertė, siekiant VPS, VPS priemonės tikslų:*** projekto metu bus sukurtas naujas autoserviso centras Kėdainių rajone – Akademijos miestelyje. Projekto pasekoje bus padidintas rajono konkurencingumas, nes bus arčiau ūkininkavimo vietos aptarnaujami ūkininkai, kurie gaištamą laiką vežti sunkiasvorį transportą į miestą, galės panaudoti tiesiogiai – ūkininkavimui, darbo mašinų naudojimo krūvis didės, kas lems didesnius uždirbamus pelnus, mokamus mokesčius ir t.t. Kadangi autoserviso paslaugomis naudosis Kėdainiai - Šiauliai magistraliniu keliu besinaudojančios transporto įmonės/priemonės, didės rajono žinomumas, kaip patikimo transporto remonto partnerio, kas kurs sąlygas rajono plėtrai, naujų darbo vietų steigimui vežėjų aptarnavimo srityje. Taip pat naujam autoservisui veikti reikalingi darbuotojai, todėl bus sukurtos papildomos darbo vietos kaimo gyventojams.

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai klausimų neturėjo. Pastabų ir pasiūlymų dėl svarstomos vietos projekto paraiškos vertinimo ataskaitos neteikė.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Pritarti vietos projektui ir rekomenduoti pradėti kitą vertinimo etapą.

**4. SVARSTYTA.** Dėl IĮ „Kėdainių prekyba“ vietos projekto „IĮ „Kėdainių prekyba“ verslo plėtra“ (Nr. KĖDA-LEADER-6A-D-7-4-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** IĮ „Kėdainių prekyba“;

***vietos projekto pavadinimas:*** „IĮ „Kėdainių prekyba“ verslo plėtra“;

***VPS priemonės veiklos sritis, pagal kurią teikiamas vietos projektas:*** „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4);

***vietos projekto tikslas:*** investuoti ir išplėsti savo šeimos verslą kaime, įkurti naujas darbo vietas ir įdarbinti 2 kaimo gyventojus, savo šeimos narius, tuo prisidedant prie nedarbo problemos Kėdainių r. VVG teritorijoje sprendimo, didinti labai mažos įmonės pridėtinę vertę ir išskirtinumą, pelningumą ir pajamas;

***vietos projekto uždaviniai:***

1. Sėkmingai plėsti savo šeimos verslą Kėdainių rajono VVG teritorijoje, sukurti naujas papildomas paslaugas.

2. Atlikti visas numatytąsias investicijas (pastato kapitalinį remontą, pakeičiant paskirtį).

3. Sukurti ir išlaikyti 2 darbo vietas (etatus).

4. Viešinti projekto eigą, pasiektus tikslus, dirbti skaidriai ir atsakingai.

***planuojamos vietos projekto veiklos:*** infrastruktūros pritaikymas verslo vykdymui; 2 (dviejų) naujų darbo vietų kaimo gyventojams sukūrimas; Kėdainių r. VVG teritorijos mastu produkto, paslaugos inovacijos įdiegimas;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 2 |
| 2. | Išlaikytų darbo vietų (etatų) skaičius (vnt.) | 4,25 |
| 3. | Įdarbintų/savarankiškai dirbančių kaimo gyventojų nuo 30 iki 40 m. amžiaus (imtinai) skaičius (asm.) | 1 |
| 4. | Įdarbintų/savarankiškai dirbančių kaimo gyventojų, vyresnių nei 41 m. amžiaus skaičius (asm.) | 1 |

***prašoma paramos suma*:** 47 454,34 Eur (keturiasdešimt septyni tūkstančiai keturi šimtai penkiasdešimt keturi eurai ir 34 ct);

***surinktų pridėtinės vertės (kokybės) balų skaičius:*** 88 (aštuoniasdešimt aštuoni);

***vietos projekto pridėtinė vertė, siekiant VPS, VPS priemonės tikslų:*** projekto metu bus sukurtos naujos paslaugos, bus įdarbinti 2 kaimo gyventojai ir jų darbo vietos bus išlaikomos viso kontrolės laikotarpio metu, taip pat bus išlaikomos šiuo metu esamos įmonėje sukurtos darbo vietos.

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai kėlė klausimus dėl vietos projekto įgyvendinimo vietos, nuosavybės į nekilnojamąjį turtą teisių turėjimo, planuojamų investicijų, galimų verslo konkurentų, planuojamų teikti paslaugų apimčių ir poreikio, paslaugų naujumo ir inovacijų pagrindimų vietos projekte. Atsakius į klausimus ir baigus diskusijas vyko balsavimas.

**Balsavo „už“:** 3 (trys).

**Balsavo „prieš“:** 5 (penki) (Jūratė Jodeikienė, Justina Kočetova, Nijolė Naujokienė, Šarūnas Šiušė, Andrius Vilčiauskas). Motyvai – apgyvendinimo paslaugos nėra naujos paslaugos Kėdainių r. VVG teritorijoje. Vietos projekto inovatyvumas – nepakankamai pagrįstas. Siūloma grąžinti vietos projekto paraišką vertinti iš naujo.

**NUTARTA:** Grąžinti vietos projekto paraišką vertinti iš naujo, peržiūrint balus, skirtus už šiuos atrankos kriterijus: *4.4 Sukurtų naujų ir (arba) geresnės kokybės produktų/paslaugų skaičius* ir *4.5 Vietos projekte diegiamos inovacijos*.

**5. SVARSTYTA.** Dėl MB „Domija“ vietos projekto „Unikalių paslaugų plėtra Kėdainių rajone“ (Nr. KĖDA-LEADER-6A-D-7-6-2019), pateikto pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** MB „Domija“;

***vietos projekto pavadinimas:*** „Unikalių paslaugų plėtra Kėdainių rajone“;

***VPS priemonės veiklos sritis, pagal kurią teikiamas vietos projektas:*** „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4);

***vietos projekto tikslas:*** įkurti ir plėtoti unikalių paslaugų teikimo centrą (apgyvendinimo paslaugos rekreacijai ir pažintiniams tikslams, poilsio inventoriaus nuoma), sukuriant naujas paslaugas vietos gyventojams ir atvykstantiems poilsiautojams, naudojant vietos išteklius;

***vietos projekto uždaviniai:***

1. Sukurti naujas paslaugas kaimo vietovėje – 3 vnt.

2. Plėtoti naujo verslo modelį, išnaudojant vietos išteklius – 1 vnt.

3. Sukurti naujas darbo vietas kaimo vietovėje – 1 nauja darbo vieta.

4. Įsteigti unikalią paslaugų teikimo bazę, naudojant inovacijas – 1 vnt.

***planuojamos vietos projekto veiklos:*** infrastruktūros pritaikymas verslo vykdymui; 1 (vienos) naujos darbo vietos kaimo gyventojui (-ams) sukūrimas; Kėdainių r. VVG teritorijos mastu produkto, paslaugos ir technologinio proceso inovacijų įdiegimas;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Sukurtų naujų darbo vietų (etatų) skaičius (vnt.) | 1 |
| 2. | Išlaikytų darbo vietų (etatų) skaičius (vnt.) | 1 |
| 3. | Įdarbintų/savarankiškai dirbančių kaimo gyventojų iki 29 m. amžiaus (imtinai) skaičius (asm.) | 1 |
| 4. | Juridinių asmenų sukurtų verslų skaičius (vnt.) | 1 |

***prašoma paramos suma*:** 48 774,60 Eur (keturiasdešimt aštuoni tūkstančiai septyni šimtai septyniasdešimt keturi eurai ir 60 ct);

***surinktų pridėtinės vertės (kokybės) balų skaičius:*** 75 (septyniasdešimt penki);

***vietos projekto pridėtinė vertė, siekiant VPS, VPS priemonės tikslų:*** projekto metu bus diegiamos inovacijos, kurios orientuotos į socialinę įtrauktį, ilgalaikę Kėdainių krašto verslo plėtrą ir kaimo gyventojų užimtumą. Numatomi projekto novatoriški sprendimai leis sukurti naujas darbo vietas, leis įmonei gauti daugiau pajamų, o Kėdainių rajono gyventojai gaus naujas paslaugas.

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu šį vietos projektą įtraukti į rezervinių vietos projektų sąrašą. Kėdainių rajono vietos veiklos grupės administracijos darbuotoja / projekto vadovė Aušra Vaidotienė situaciją paaiškino plačiau nurodydama, kad Kvietimo Nr. 7 metu pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse pradėti ir (arba) plėtoti“ (kodas LEADER-19.2-6.4) gautų vietos projektų paraiškų prašoma paramos suma viršijo kvietimui, o kartu ir šiai veiklos sričiai strategijoje skirtą paramos sumą ir, kad vietos projektų atrankos vertinimo metu buvo nustatytas pereinamasis balas - 88, t. y., kad paramos lėšų pakanka vietos projektams, atrankos vertinimo metu surinkusiems 88 ir daugiau balų. Baigdama reziumavo, jog vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (Lietuvos Respublikos žemės ūkio ministro 2018 m. balandžio 18 d. įsakymo Nr. 3D-226 redakcija) 97 punkto nuostatomis siūloma įtraukti šį vietos projektą į rezervinių vietos projektų sąrašą.

Vietos projektų atrankos komiteto nariai klausimų neturėjo. Pastabų ir pasiūlymų dėl svarstomos vietos projekto paraiškos vertinimo ataskaitos neteikė.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Vietos projektą įtraukti į rezervinių vietos projektų sąrašą.

**6. SVARSTYTA.** Dėl Josvainių bendruomenės centro vietos projekto „Atkelkim vartelius!” (Nr. KĖDA-LEADER-6B-J-K-7-5-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

Pranešėja, Kėdainių rajono vietos veiklos grupės administracijos darbuotoja / viešųjų ryšių vadovė Kristina Vainauskienė pristatė svarstomą vietos projektą, pateikdama šią informaciją:

***pareiškėjo pavadinimas:*** Josvainių bendruomenės centras;

***vietos projekto pavadinimas:*** „Atkelkim vartelius!”;

***VPS priemonės veiklos sritis, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4);

***vietos projekto tikslas:*** puoselėti Josvainių krašto etninės kultūros vertybes ir tradicijas, stiprinti

bendruomenės narių bendradarbiavimo ryšį tarp trijų kartų bei inovatyviais būdais, pasitelkiant šiuolaikines priemones organizuoti bendruomenės veiklas, kurios turės išliekamąją vertę nematerialiosios kultūros tęstinumo išsaugojime;

***vietos projekto uždaviniai:***

1. Suorganizuoti 4 kultūrinius renginius, puoselėjančius etninės kultūros vertybių svarbą.

2. Surinkti medžiagą apie Josvainių krašto vietovardžius, parengti, išleisti informacinį leidinį bei pristatyti visuomenei, įamžinant išlikusį krašto nematerialios kultūros paveldą.

3. Stiprinti bendruomenės narių bendravimą bei trijų kartų bendradarbiavimą, suorganizuojant tradicinį renginį Atvelykio vakaronę.

4. Sudaryti geras sąlygas bendrų veiklų atsiradimui bei skatinti dalijimąsi gerąja patirtimi – suorganizuojant Advento vakarą Labūnavos bendruomenės centre.

***planuojamos vietos projekto veiklos:*** suorganizuoti 6 įvairaus pobūdžio kultūriniais renginiai, puoselėjantys etninės kultūros vertybių svarbą: Atvelykio vakaronė, tradicinė Joninių šventė, Advento vakaras, Giesmių šventė, Šeimininkių fiesta bei išleistas ir plačiajai visuomenei pristatytas leidinys apie Josvainių krašto vietovardžius;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 5 |
| 2. | Į projekto veiklų įgyvendinimą įtrauktų savanorių, skaičius (vnt.) | 4 |
| 3. | Suorganizuoti įvairaus pobūdžio sociokultūriniai renginiai (vnt), /dalyvių skaičius (vnt). | 6/400 |
| 4. | Parengtas ir išleistas leidinys apie Josvainių krašto vietovardžius (komplektų skaičius, vnt.) | 200 |

***prašoma paramos suma*:** 8 729,36 Eur (aštuoni tūkstančiai septyni šimtai dvidešimt devyni eurai ir 36 ct);

***surinktų pridėtinės vertės (kokybės) balų skaičius:*** 100 (vienas šimtas);

***vietos projekto pridėtinė vertė, siekiant VPS, VPS priemonės tikslų:*** projekto įgyvendinimo metu vyks 6 įvairaus pobūdžio sociokultūriniai renginiai ugdantys vietos vaikų ir jaunimo kultūrinio ir lokalinio tapatumo suvokimą, stiprinti etninės kultūros vertybių svarbos suvokimą bendruomenėje, šeimoje ir turintys įtakos kultūros tradicijų sklaidai ir išsaugojimui. Projekto įgyvendinimo metu bus surinkta medžiaga apie Josvainių krašto vietovardžius ir išleistas 200 egz. leidinys. Kadangi projektas bus vykdomas dviejose Josvainių ir Pelėdnagių seniūnijose į visų veiklų pagalbines, organizacines veiklas bus įtraukti 5 (penki) jauni asmenys nuo14 iki 29 metų amžiaus ir 4 (keturi) savanoriai.

Pranešėja, remdamasi atrankos vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai teiravosi dėl numatomų investicijų, bendradarbiavimo su kultūros centru, savanorių „įforminimo“ vykdant vietos projektą. Pastabų ir pasiūlymų dėl svarstomos vietos projekto paraiškos vertinimo ataskaitos nebuvo. Atsakius į klausimus ir baigus diskusijas vyko balsavimas.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Pritarti vietos projektui ir rekomenduoti pradėti kitą vertinimo etapą.

**7. SVARSTYTA.** Dėl Visuomeninės organizacijos „Truskavos bendruomenės centras“ vietos projekto „Praeities atmintis – laiškas dabarčiai ir ateičiai“ (Nr. KĖDA-LEADER-6B-J-K-7-8-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Visuomeninė organizacija „Truskavos bendruomenės centras“;

***vietos projekto pavadinimas:*** „Praeities atmintis – laiškas dabarčiai ir ateičiai“;

***VPS priemonės veiklos sritis, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4);

***vietos projekto tikslas:*** pažinti ir puoselėti Truskavos krašto istorinį ir kultūrinį palikimą, išsaugoti ir inovatyviu būdu tęsti kultūrines tradicijas, įtraukti trijų kartų atstovus į šių tradicijų sklaidą ir išsaugojimą;

***vietos projekto uždaviniai:***

1. Sukurti Truskavos buities ir etnografijos muziejaus Seklyčia kieme vasaros edukacijų ir poilsio erdvę.

2. Sukurti filmuką apie vykusią socialinę ir kultūrinę veiklą Truskavos krašte.

3. Įamžinti išnykusius ir nykstančius Truskavos seniūnijos vietovių pavadinimus.

4. Suorganizuoti du kultūrinius renginius, kurių vienas bus skirtas Truskavos bendruomenės įkūrimo 15 metų sukakčiai.

***planuojamos vietos projekto veiklos:*** muziejaus Seklyčios kieme pavėsinės-stoginės statyba; turimos 35 valandų apimties filmuotos medžiagos optimizavimas, susisteminimas ir 1 (vienos) valandos trukmės filmo apie Truskavos krašto tradicijas sukūrimas; sudaryta išnykusių ir nykstančių Truskavos seniūnijos kaimų vietovardžių kartoteka;

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 5 |
| 2. | Į projekto veiklų įgyvendinimą įtrauktų savanorių, skaičius (vnt.) | 7 |
| 3. | Sociokultūrinių renginių skaičius (vnt.) ir planuojamas dalyvių skaičius (vnt.) | 2 | 150 dalyvių |
| 4. | Renginių skaičius (vnt.) ir planuojamas dalyvių skaičius (vnt.) | 2 | 150 dalyvių |
| 5. | Sudaryta išnykusių kaimų kartoteka (vnt.) ir planuojamas dalyvių skaičius (vnt.) | 1 | 7 dalyviai |
| 6. | Sukurtas apie Truskavos krašto žmonių socialinę ir kultūrinę veiklą (vnt.) ir planuojamas dalyvių skaičius (vnt.) | 1 | 2 dalyviai |

***prašoma paramos suma*:** 7 869,11 Eur (septyni tūkstančiai aštuoni šimtai šešiasdešimt devyni eurai ir 11 ct);

***surinktų pridėtinės vertės (kokybės) balų skaičius:*** 90 (devyniasdešimt);

***vietos projekto pridėtinė vertė, siekiant VPS, VPS priemonės tikslų:*** vietos projektas atitinka VPS priemonės tikslą - ugdyti vaikų ir jaunimo kultūrinio ir lokalinio tapatumo suvokimą, stiprinti etninės kultūros vertybių svarbos suvokimą bendruomenėje ir šeimoje bei gerinti sąlygas kultūros tradicijų sklaidai ir išsaugojimui. Projekto įgyvendinimo metu bus sudaryta jaunimo ir savanorių ekspediciją, į kurią bus įtraukti jauni 5 (penki) asmenys nuo14 iki 29 metų amžiaus ir 4 (keturi) savanoriai, kurie rinks medžiagą apie Truskavos seniūnijos išnykusius ir nykstančius kaimus, fotografuos buvusių kaimų vietas, užrašys išnykusių kaimų gyventojų prisiminimus.

Pranešėja, remdamasi atrankos vertinimą atlikusios vertintojos parengtomis projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai esminių klausimų neturėjo, išskyrus pasamprotavimus dėl planuojamo sukurti filmo apie Truskavos kraštą poreikio ir rekomendacijas apie tokio žanro filmo trukmę. Pastabų ir pasiūlymų dėl svarstomos vietos projekto paraiškos vertinimo ataskaitos neteikė.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Pritarti vietos projektui ir rekomenduoti pradėti kitą vertinimo etapą.

**8. SVARSTYTA.** Dėl Asociacijos „Vainotiškių bendruomenė“ vietos projekto „Vainotiškių bendruomenės etninės kultūros tradicijų puoselėjimas“ (Nr. KĖDA-LEADER-6B-J-K-7-9-2019), pateikto pagal VPS priemonę „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4).

Pranešėja, Kėdainių rajono vietos veiklos grupės administracijos darbuotoja / projekto administratorė, Kristina Kulbienė pristatė svarstomą vietos projektą, pateikdama šią informaciją:

***pareiškėjo pavadinimas:*** Asociacija „Vainotiškių bendruomenė“;

***vietos projekto pavadinimas:*** „Vainotiškių bendruomenės etninės kultūros tradicijų puoselėjimas“;

***VPS priemonės veiklos sritis, pagal kurią teikiamas vietos projektas:*** „Kultūros savitumo išsaugojimas, tradicijų tęstinumas“ (kodas LEADER-19.2-SAVA-4);

***vietos projekto tikslas:*** skatinti Vainotiškių krašto etninę kultūros tradicijų ir papročių tęstinumą, įtraukiant bendruomenės visų trijų kartų atstovus į bendrą veiklą bei stiprinti kultūros vertybių svarbą ne tik bendruomenėje ir šeimoje;

***vietos projekto uždaviniai:***

1. Atgaivinti Vainotiškių krašto etninę kultūrą, suorganizuojant Šiepjovių šventę.

2. Įtraukiant trijų kartų bendruomenės atstovus suorganizuoti Kraštiečių šventę.

3. Bendradarbiaujant su Dotnuvos bendruomene suorganizuoti protmūšį.

4. Sustiprinti Asociacijos “Vainotiškių bendruomenė” materialinę bazę.

***planuojamos vietos projekto veiklos:*** parengtas etninės kultūros klausimynas; suorganizuoti 2 (du) protmūšiai Dotnuvoje ir Vainotiškiuose; suorganizuoti 2 (du) tradiciniai kultūriniai renginiai: Šienpjovių ir Kraštiečių šventės; pagerinta bendruomenės materialinė bazė (įsigyti stalai (3 vnt.), sulankstomos kėdės (40 vnt.), renginių palapinės (2 vnt.), megafonas (1 vnt.), puodas-kazanas 22 ltr. (1 vnt.);

***vietos projekto pasiekimų rodikliai:***

|  |  |  |
| --- | --- | --- |
| Eil. Nr.  | Rodiklio pavadinimas  | Pasiekimo reikšmė |
| 1. | Į projekto veiklas įtrauktų jaunų žmonių nuo 14 iki 29 metų amžiaus, skaičius (vnt.) | 5 |
| 2. | Į projekto veiklų įgyvendinimą įtrauktų savanorių, skaičius (vnt.) | 4 |
| 3. | Sociokultūrinių renginių skaičius (vnt.) ir planuojamas dalyvių skaičius (vnt.) | 2 protmūšiai | 60 dalyviai |
| 4. | Renginių skaičius (vnt.) ir planuojamas dalyvių skaičius (vnt.) | 2 kultūriniai renginiai | 300 dalyviai |

***prašoma paramos suma*:** 5 571,90 Eur (penki tūkstančiai penki šimtai septyniasdešimt vienas euras ir 90 ct);

***surinktų pridėtinės vertės (kokybės) balų skaičius:*** 90 (devyniasdešimt);

***vietos projekto pridėtinė vertė, siekiant VPS, VPS priemonės tikslų:*** Vietos projektas atitinka VPS priemonės tikslą - ugdyti vaikų ir jaunimo kultūrinio ir lokalinio tapatumo suvokimą, stiprinti etninės kultūros vertybių svarbos suvokimą bendruomenėje ir šeimoje bei gerinti sąlygas kultūros tradicijų sklaidai ir išsaugojimui. Projekto įgyvendinimo metu bus organizuojami tradiciniai kultūriniai renginiai, puoselėjantys etninę kultūrą, parengtas protmūšiams klausimynas, tema - etninės kultūros tradicijos.

Pranešėja, remdamasi atrankos vertinimą atlikusios vertintojos parengtomis projekto vertinimo ataskaitos išvadomis, projekto pristatymą baigė siūlymu pritarti vietos projektui ir rekomendacija pradėti kitą vertinimo etapą.

Vietos projektų atrankos komiteto nariai klausimų neturėjo. Pastabų ir pasiūlymų dėl svarstomos vietos projekto paraiškos vertinimo ataskaitos neteikė.

**Balsavo „už“:** 8 (aštuoni), vienbalsiai.

**Balsavo „prieš“:** ---.

**NUTARTA:** Pritarti vietos projektui ir rekomenduoti pradėti kitą vertinimo etapą.

Posėdžio pirmininkas Šarūnas Šiušė

Posėdžio sekretorė Aušra Vaidotienė